SL
C 24/8
Uradni list Evropske unije
17.1.2022
Sodba Sodišča (deveti senat) z dne 18. novembra 2021 (predlog za sprejetje predhodne odločbe Tribunal de première instance francophone de Bruxelles – Belgija) – État belge/LO in drugi (Zadeva C-413/20) (1) (Predhodno odločanje – Zračni promet – Uredba (EU) št.
1178/2011 – Tehnične zahteve in upravni postopki za letalsko osebje v civilnem letalstvu – Priloga I, Dodatek 3, točka A, odstavka 9 in 10 – Tečaj usposabljanja za izdajo licence poklicnega pilota – Usposabljanje za letenje – Čas instrumentalnega letenja na tleh – Izračun – Usposabljanje v simulatorju – Preizkus praktične usposobljenosti – Načelo pravne varnosti – Časovna omejitev učinkov sodbe, izdane v postopku predhodnega odločanja) (2022/C 24/10) Jezik postopka: francoščina Predložitveno sodišče Tribunal de première instance francophone de Bruxelles
Stranke v postopku v glavni stvari Tožeča stranka: État belge
Tožena stranka: LO, OG, SH, MB, JD, OP, Bluetail Flight School SA (BFS)
Izrek 1.
Prilogo I, Dodatek 3, točka A, odstavek 9(e), k Uredbi Komisije (EU) št.
1178/2011 z dne 3. novembra 2011 o tehničnih zahtevah in upravnih postopkih za letalsko osebje v civilnem letalstvu v skladu z Uredbo (ES) št.
216/2008 Evropskega parlamenta in Sveta, kakor je bila spremenjena z Uredbo Komisije (EU) 2018/1119 z dne 31. julija 2018, je treba razlagati tako, da pri presoji oprave 115 ur instrumentalnega letenja iz te določbe ni mogoče upoštevati več kot 55 ur instrumentalnega letenja na tleh.
2.
Prilogo I, Dodatek 3, točka A, odstavek 10, k Uredbi št.
1178/2011, kakor je bila spremenjena, je treba razlagati tako, da se kandidatu, ki je preizkus praktične usposobljenosti opravil, preden je opravil vse zahtevane ure usposabljanja, licenca CPL(A) lahko izda šele po tem, ko je dokončal svoje usposabljanje in ponovno opravil ustrezni preizkus praktične usposobljenosti.
(1)
UL C 378, 9.11.2020.